****

**ΕΛΛΗΝΙΚΗ ΔΗΜΟΚΡΑΤΙΑ Κίσσαμος, 24/12/2024**

**ΝΟΜΟΣ ΧΑΝΙΩΝ**

**ΔΗΜΟΣ ΚΙΣΣΑΜΟΥ**

**ΓΡΑΜΜΑΤΕΙΑ ΔΗΜΑΡΧΟΥ**

**ΔΕΛΤΙΟ ΤΥΠΟΥ**

**ΧΡΙΣΤΟΥΓΕΝΝΙΑΤΙΚΟ ΜΗΝΥΜΑ ΔΗΜΑΡΧΟΥ**

Το μήνυμα των Χριστουγέννων είναι μήνυμα αγάπης, αλληλεγγύης, ελπίδας.

Το Φως των Χριστουγέννων μας κάνει να ξαναθυμηθούμε τη μαγεία της παιδικής μας αθωότητας, και να ανοίξουμε διάπλατα τις καρδιές μας.

Η γέννηση του Σωτήρα γεννά σε όλους μας την ελπίδα αναβίωσης ενός καλύτερου κόσμου, είναι το χαρμόσυνο άγγελμα που δίνει νόημα, αξία και διευκολύνει την ζωή μας, ακολουθώντας το δρόμο της αγάπης, της ανεκτικότητας και της αποδοχής των συνανθρώπων μας – πολλές φορές διαφορετικών από εμάς.

Αφήνουμε πίσω μας μια χρονιά, που πιθανόν μας στεναχώρησε, μας δυσκόλεψε ή μας απογοήτευσε, κι ευχόμαστε η καινούργια χρονιά να είναι δημιουργική και ελπιδοφόρα, μια νέα αρχή που κρύβει την υπόσχεση για κάτι καλύτερο για εμάς και τα παιδιά μας.

Με τις ευχές μας να περάσετε τις γιορτές στην θαλπωρή του σπιτιού και των δικών σας, Χρόνια Πολλά, με υγεία, δημιουργικότητα, αισιοδοξία και δύναμη για να ανταπεξέλθουμε στον καθημερινό μας αγώνα!

Ευτυχισμένο το 2025!

 **Ο Δήμαρχος Κισσάμου**

 **Μυλωνάκης Γεώργιος**